CELEX: 32015R2294
Language: ro
Date: 2015-12-09 00:00:00
Title: Regulamentul (UE) 2015/2294 al Comisiei din 9 decembrie 2015 de modificare a Regulamentului (CE) nr. 1831/2003 al Parlamentului European și al Consiliului în ceea ce privește stabilirea unei noi grupe funcționale de aditivi furajeri (Text cu relevanță pentru SEE)

10.12.2015   
            
            
               RO
            
            
               Jurnalul Oficial al Uniunii Europene
            
            
               L 324/3
            
         REGULAMENTUL (UE) 2015/2294 AL COMISIEI
   din 9 decembrie 2015
   de modificare a Regulamentului (CE) nr. 1831/2003 al Parlamentului European și al Consiliului în ceea ce privește stabilirea unei noi grupe funcționale de aditivi furajeri
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 6 alineatul (3),
   întrucât:
   
               (1)
            
            
               Regulamentul (CE) nr. 1831/2003 prevede ca aditivii furajeri să fie clasificați pe categorii și, în cadrul acestora, pe grupe funcționale, după funcțiile și proprietățile lor.
            
         
               (2)
            
            
               Ca urmare a evoluțiilor tehnologice și științifice, anumiți aditivi alimentari pot îmbunătăți condițiile de igienă ale hranei pentru animale, în special prin reducerea contaminării microbiologice și, prin urmare, o anumită diminuare a eventualelor efecte adverse ale microorganismelor asupra sănătății animalelor.
            
         
               (3)
            
            
               În plus față de punerea în aplicare a cerințelor de igienă și a bunelor practici în cadrul lanțului furajer, operatorii ar putea, în cazuri specifice, să recurgă la amelioratori ai condițiilor de igienă pentru a îmbunătăți calitatea hranei pentru animale, oferind astfel garanții suplimentare pentru protecția sănătății animale și a sănătății publice. Deoarece aditivii furajeri de acest tip nu pot fi incluși în niciuna dintre grupele funcționale prevăzute în Regulamentul (CE) nr. 1831/2003, este necesară adăugarea unei noi grupe funcționale în cadrul categoriei „aditivi tehnologici”.
            
         
               (4)
            
            
               Prin urmare, Regulamentul (CE) nr. 1831/2003 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   La punctul 1 din anexa I la Regulamentul (CE) nr. 1831/2003 se adaugă următoarea literă (n):
   
      „(n)   amelioratori ai condițiilor de igienă: substanțe sau, dacă este cazul, microorganisme care au un efect pozitiv asupra caracteristicilor igienice ale furajelor, prin reducerea contaminării microbiologice specifice.”
   
   Articolul 2
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 268 18.10.2003, p. 29.